DOKUMENTACIJA V ZVEZI Z ODDAJO JAVNEGA NAROČILA

 (RAZPISNA DOKUMENTACIJA)

 ZA JAVNO NAROČILO

»Prizidek k obstoječemu objektu Srednje poklicne in strokovne šole Zreče«

NAROČNIK:

**Šolski center Slovenske Konjice-Zreče**

**Tattenbachova ulica 2a, 3210 Slovenske Konjice**

**št. zadeve SPSŠ-01/2018**

1. **DEL:**

**POVABILO K ODDAJI PONUDBE**

**IN NAVODILA ZA IZDELAVO PONUDBE**

# POVABILO K ODDAJI PONUDBE

Šolski center Slovenske Konjice-Zreče, Tattenbachova ulica 2a, 3210 Slovenske Konjice, objavlja povabilo k oddaji ponudbe za javno naročilo za izgradnjo »Prizidka k obstoječemu objektu Srednje poklicne in strokovne šole Zreče«.

Ponudnike vljudno vabimo k oddaji ponudbe, ki mora biti v celoti pripravljena v skladu s predmetno razpisno dokumentacijo, ki je brezplačno dostopna na spletni strani naročnika.

# NAVODILA PONUDNIKOM ZA IZDELAVO PONUDBE

## INFORMACIJE O NAROČNIKU

**Naziv:** Šolski center Slovenske Konjice-Zreče

**Naslov:** Tattenbachova ulica 2a, 3210 Slovenske Konjice

**Internetni naslov:** http:// [www.sc-konjice-zrece.si](http://www.sc-konjice-zrece.si)

**Kontaktna oseba:** Helena Rak

**Elektronski kontakt:** info-konjice-zrece@guest.arnes.si

**Telefonski kontakt**: +386 3 757 18 00

## SPLOŠNE INFORMACIJE O JAVNEM NAROČILU

**Ime javnega naročila:** »Prizidek k obstoječemu objektu Srednje poklicne in strokovne šole Zreče«.

**Vrsta postopka javnega naročila:** Javno naročilo bo izvedeno po odprtem postopku skladno s 40. členom ZJN-3.

**Vrsta javnega naročila:** Pri predmetnem javnem naročilu gre za javno naročilo gradenj.

**Kratek opis predmeta javnega naročila:** V okviru projekta so predvidena:

* gradbena dela,
* obrtniška dela,
* elektroinštalacije s pripadajočo opremo,
* strojne inštalacije s pripadajočo opremo,
* in zunanja ureditev.

**Razdelitev na sklope:** Javno naročilo ni razdeljeno na sklope.

**Variante:** Variantne ponudbe niso dopustne.

**Rok izvedbe:** Skrajni rok za dokončanje vseh del javnega naročila je do 31.08.2018.

## PRAVNA PODLAGA ZA IZVEDBO JAVNEGA NAROČILA

Javno naročilo se izvaja na podlagi sledečih pravnih podlag:

* Zakona o javnem naročanju (Uradni list RS, št. 91/15; v nadaljevanju: ZJN-3),
* Zakona o pravnem varstvu v postopkih javnega naročanja (Uradni list RS, št. 43/11, 60/11 – ZTP-D, 63/13, 90/14 – ZDU-1I in 60/17)
* Uredbe o zelenem javnem naročanju (Uradni list RS, št. 51/17 ),
* Obligacijski zakonik (Uradni list RS, št. 97/07 – uradno prečiščeno besedilo; nadaljevanju: OZ),
* Zakon o integriteti in preprečevanju korupcije (Uradni list RS, št. 69/11 – uradno prečiščeno besedilo; v nadaljevanju ZintPK),
* drugo veljavno zakonodajo, ki zadeva predmet storitev

ter na podlagi ostale veljavne zakonodaje na področju predmeta javnega naročila. Navedeno zakonodajo mora upoštevati ponudnik pri pripravi ponudbe in tudi izvajalec pri kasnejšem izvajanju del.

## VPRAŠANJA

Ponudniki lahko zastavijo vprašanja v zvezi z razpisno dokumentacijo in ostalimi elementi javnega naročila na portal javnih naročil Uradnega lista RS (www.enarocanje.si). Skrajni rok za postavitev vprašanj v zvezi z javnim naročilom je do 08.03.2018 do 10:00 ure. Naročnik bo podal pojasnila, navezujoča se na zastavljena vprašanja, v zakonskem roku.

## OGLED

V primeru, če potencialni ponudniki želijo ogled lokacije izvedbe del, naj na kontaktno osebo naročnika najkasneje 7 dni pred iztekom roka za oddajo ponudb naslovijo pisno prošnjo za izvedbo ogleda lokacije.

## PONUDBA

### VSEBINA IN OBLIKA PONUDBE

Ponudbeno dokumentacijo sestavljajo spodaj našteti dokumenti, ki morajo po vsebini in obliki ustrezati obrazcem in drugim navodilom iz razpisne dokumentacije.

1. OVOJNICA (3.1)
2. PONUDBA (3.2)
3. PARTNERSKA(E) POGODBA(E) - v primeru relevantnosti, pripravi ponudnik sam
4. PODATKI O PODIZVAJALCIH S PRIPADAJOČIM SOGLASJEM (3.3)
5. POOBLASTILO ZA PRIDOBITEV POTRDIL IZ URADNIH EVIDENC (3.4)
6. ENOTNI EVROPSKI DOKUMENT V ZVEZI Z ODDAJO JAVNEGA NAROČILA – ESPD
7. PODATKI O REFERENČNEM DELU (3.5 in 3.6)
8. REFERENČNA POTRDILA (3.5.1 in 3.6.1)
9. VZOREC MENIČNE IZJAVE ZA RESNOST PONUDBE (3.7)
10. VZOREC BANČNE GARANCIJE ZA DOBRO IZVEDBO DEL (3.7.1)
11. PONUDBENI PREDRAČUN (3.8)
12. VZOREC POGODBE (3.9)
13. TERMINSKI PLAN – pripravi ponudnik sam (3.10)
14. IZJAVA O SPOŠTOVANJU ZAHTEV UREDBE O ZELENEM JAVNEM NAROČANJU (3.11)

Dokumenti morajo biti izpolnjeni, kot to zahtevajo navodila obrazca ali kot to izhaja iz njihovega besedila.

Ponudba mora biti na zahtevanih mestih podpisana s strani zakonitega zastopnika ponudnika ali osebe, ki ima pisno pooblastilo s strani zakonitega zastopnika za podpis ponudbe.

Zaželeno je, da so zahtevani dokumenti zloženi po zgoraj navedenem vrstnem redu. Prav tako je zaželeno, da so vse strani ponudbene dokumentacije oštevilčene z zaporednimi številkami.

Ponudba naj bo sestavljena iz originala in kopije ponudbe s popisi v elektronski obliki (na zgoščenki ali USB ključku).

Ponudba mora biti predložena v zaprti, zapečateni ovojnici, na kateri je nalepljen pravilno izpolnjen obrazec OVOJNICA.

Zaželeno je, da so vsi listi ponudbene dokumentacije prešiti z vrvico, oba konca le-tega pa na zadnji (hrbtni) strani ponudbe pritrjena s pečatom ali lepilnim trakom, pritrditev pa zavarovana z žigom in podpisom osebe, ki sicer podpisuje ponudbo. Način vezave je smiselno povzet iz 35. člena Zakona o notariatu (Uradni list RS, št. 2/07 - uradno prečiščeno besedilo, 33/07 - ZSReg-B, 45/08 in 91/13). Pregled ponudbe mora biti mogoč, ne da bi se pri tem pečat ali vrvica poškodovala.

Ponudba in ostali dokumenti, vezani na predmetno javno naročilo, morajo biti v slovenskem jeziku. V primeru, če ponudnik predloži dokumente oziroma dokazila v tujem jeziku, se zahteva obvezna predložitev sodno overjenega prevoda v slovenski jezik.

Predložena ponudba mora biti veljavna najmanj 60 dni od roka za oddajo ponudb.

Ponudbena cena in ostale denarne vrednosti v ponudbi morajo biti podane v Evrih (EUR).

Stroške v zvezi s pripravo ponudbe v celoti nosi ponudnik.

### ODDAJA, SPREMEMBA, UMIK TER JAVNO ODPIRANJE PONUDB

Ponudbe morajo do roka za oddajo ponudb prispeti na naslov naročnika, opredeljen v poglavju 2.1 razpisne dokumentacije.

Končni rok za oddajo ponudb je **16.03.2018 do 10.00 ure**.

Ponudbe morajo ne glede na način dostave (osebno ali po pošti) do vložišča prispeti do zgoraj navedenega roka, sicer se bodo štele za prepozno prejete (prejemna teorija).

Pred potekom roka za oddajo ponudb lahko ponudnik v pisni obliki kadarkoli spremeni ali umakne že oddano ponudbo. Po izteku roka za oddajo ponudb, ponudniki ne morejo več spreminjati ali umikati ponudb.

Vsaka sprememba ali umik ponudbe mora biti dostavljena na način, določen v razpisni dokumentaciji. Na pošiljki mora biti jasno označeno, da gre za umik (ponudnik na ovojnico napiše »UMIK PONUDBE« in ime javnega razpisa) ali spremembo ponudbe (ponudnik na ovojnico napiše »SPREMEMBA PONUDBE« in ime javnega razpisa). V spremenjeni ponudbi mora biti jasno navedeno kateri del ponudbe se spreminja in kateri del ponudbe ostaja nespremenjen.

## Odpiranje ponudb je javno in bo **16.03.2018 ob 11:00 uri v sejni sobi** Šolskega centra Slovenske Konjice-Zreče, Tattenbachova ulica 2a, 3210 Slovenske Konjice, ne glede na to, ali so pooblaščeni predstavniki ponudnikov navzoči ali ne.

## SKUPNA PONUDBA

Na podlagi tretjega odstavek 10. člena ZJN-3 lahko v postopku javnega naročanja sodelujejo tudi skupine gospodarskih subjektov, vključno z začasnimi združenji. Skupinam ponudnikov ni treba prevzeti kakršnekoli pravne oblike.

Skupina ponudnikov mora predložiti pravni akt o skupnem nastopanju, iz katerega bo nedvoumno razvidno naslednje:

* imenovanje nosilca posla pri izvedbi javnega naročila,
* pooblastilo nosilcu posla in odgovorni osebi za podpis ponudbe ter podpis pogodbe,
* obseg posla (natančna navedba vrste in obsega del), ki ga bo opravil posamezni ponudnik in njihove odgovornosti,
* izjava, da so vsi ponudniki v skupni ponudbi seznanjeni z navodili ponudnikom in razpisnimi pogoji ter merili za dodelitev javnega naročila in da z njimi v celoti soglašajo,
* izjava, da so vsi ponudniki seznanjeni s plačilnimi pogoji iz te dokumentacije in
* neomejena solidarna odgovornost vseh ponudnikov v skupni ponudbi.

## NASTOPANJE S PODIZVAJALCI

Ponudnik lahko del javnega naročila odda v podizvajanje, vendar v podizvajanje ne sme oddati celotnega javnega naročila.

Če bo ponudnik izvajal javno naročilo s podizvajalci, mora v ponudbi:

* navesti vse podizvajalce ter vsak del javnega naročila, ki ga namerava oddati v podizvajanje,
* kontaktne podatke in zakonite zastopnike predlaganih podizvajalcev,
* izpolnjene ESPD teh podizvajalcev v skladu z 79. členom ZJN-3 ter
* priložiti zahtevo podizvajalca za neposredno plačilo, če podizvajalec to zahteva.

Če bo izvajalec nove podizvajalce priglasil v fazi izvedbe pogodbe, mora najkasneje v petih dneh po angažiranju novega podizvajalca:

* navesti firmo/ime in sedež/naslov novega podizvajalca ter del javnega naročila, ki ga namerava oddati v podizvajanje temu subjektu,
* kontaktne podatke in zakonite zastopnike novo predlaganih podizvajalcev,
* izpolnjene ESPD teh podizvajalcev v skladu z 79. členom ZJN-3 ali dokazila o neobstoju razlogov za izključitev ter izpolnjevanju pogojev ter
* priložiti zahtevo podizvajalca za neposredno plačilo, če podizvajalec to zahteva.

Glavni izvajalec mora med izvajanjem javnega naročila naročnika v skladu s tretjim odstavkom 94. člena ZJN-3 obvestiti o morebitnih spremembah informacij o podizvajalcih in poslati informacije o novih podizvajalcih, ki jih namerava naknadno vključiti v izvajanje javnega naročila, in sicer najkasneje v petih dneh po spremembi. V kolikor izvajalec tega ne bo storil, ima naročnik pravico, da za vsako ugotovljeno kršitev izvajalcu zaračuna pogodbeno kazen v višini 5.000 EUR za neobveščanje o posameznem podizvajalcu.

Naročnik lahko zavrne predlog za zamenjavo podizvajalca oziroma vključitev novega podizvajalca v primeru, ko so podani razlogi za izključitev gospodarskega subjekta, če podizvajalec ne izpolnjuje pogojev, ki jih je naročnik določil za podizvajalce v tej dokumentaciji ter tudi, če bi to lahko vplivalo na nemoteno izvajanje predmeta javnega naročila. Naročnik bo o morebitni zavrnitvi novega podizvajalca obvestil glavnega izvajalca najpozneje v desetih dneh od prejema predloga za zamenjavo, pri čemer gre v tem primeru za instrukcijski rok, ki ne vpliva na pravico naročnika do zavrnitve podizvajalca, če za to obstajajo utemeljeni razlogi.

Naročnik ponudnike/izvajalce in podizvajalce obvešča, da neposredno plačilo podizvajalcem na podlagi ZJN-3 ni a priori obvezno, zaradi česar lahko do neposrednega plačila podizvajalcem pride samo v primeru, da podizvajalec to zahteva, pri čemer je lahko takšna zahteva podana zgolj ob oddaji ponudbe glavnemu izvajalcu, ki mora zahtevo posredovati naročniku ob prvi priglasitvi podizvajalca. V kolikor zahteva za neposredno plačilo s strani podizvajalca ne bo dana pravočasno, takšne zahteve v kasnejši fazi izvedbe del naročnik ne rabi več upoštevati, razen v kolikor so izpolnjeni pogoji po 631. členu OZ.

Kadar namerava ponudnik izvesti javno naročilo s podizvajalcem, ki zahteva neposredno plačilo, mora:

* glavni izvajalec v pogodbi pooblastiti naročnika, da na podlagi potrjenega računa oziroma situacije s strani glavnega izvajalca neposredno plačuje podizvajalcu,
* podizvajalec predložiti soglasje, na podlagi katerega naročnik namesto ponudnika poravna podizvajalčevo terjatev do ponudnika,
* glavni izvajalec svojemu računu ali situaciji priložiti račun ali situacijo podizvajalca, ki ga je predhodno potrdil.

Če se neposredno plačilo podizvajalcem ne bo izvajalo, naročnik od glavnega izvajalca zahteva, da mu najpozneje v 60 dneh od plačila končnega računa oziroma situacije pošlje svojo pisno izjavo in pisno izjavo vseh podizvajalcev, ki ne bodo neposredno plačani s strani naročnika, da je podizvajalec, ki ni bil neposredno plačan, prejel plačilo za izvedene storitve oziroma dobavo blaga neposredno povezano s predmetom javnega naročila. Če glavni izvajalec ne ravna v skladu z navedeno zahtevo, je naročnik na podlagi sedmega odstavka 94. člena ZJN-3 Državni revizijski komisiji dolžan podati predlog za uvedbo postopka o prekršku iz 2. točke prvega odstavka 112. člena ZJN-3.

Če se neposredno plačilo podizvajalcem ne bo izvajalo, podatki o podizvajalcih niso sestavni del pogodbe, zaradi česar se pogodba o izvedbi javnega naročanja ne bo spreminjala, v kolikor ne pride do neposrednih plačil kakšnemu od na novo priglašenih podizvajalcev.

Določbe v zvezi z neposrednimi plačili podizvajalcem iz tega poglavja dokumentacije veljajo tudi za vse ostale podizvajalce v podizvajalski verigi.

Gospodarski subjekt lahko kot podizvajalec nastopa v ponudbah različnih ponudnikov.

## RAZLOGI ZA IZKLJUČITEV IN POGOJI

Ponudnik, partner oziroma vsak nominirani podizvajalec mora izpolnjevati pogoje glede svojega statusa. Izpolnjevanje ostalih pogojev se, če ni pri posameznemu pogoju določeno drugače, ugotavlja kumulativno, za ponudnika, partnerja oziroma podizvajalce skupaj.

V primeru uporabe zmogljivosti drugih subjektov veljajo določbe 81. člena ZJN-3, pri čemer:

* glede pogojev v zvezi z izobrazbo in strokovno usposobljenostjo izvajalca storitev ali gradenj in vodstvenih delavcev podjetja ter pogojev v zvezi z ustreznimi poklicnimi izkušnjami lahko gospodarski subjekt uporabi zmogljivosti drugih subjektov le, če bodo slednji izvajali gradnje ali storitve, za katere se zahtevajo te zmogljivosti;
* so v primeru uporabe zmogljivosti drugih subjektov glede pogojev v zvezi z ekonomskim in finančnim položajem, gospodarski subjekt in navedeni subjekti skupaj odgovorni za izvedbo javnega naročila.

|  |  |  |
| --- | --- | --- |
| **RAZLOG ZA IZKLJUČITEV/POGOJ** | **DOKAZILO** | **DODATNE DOLOČBE** |
| Ponudnik in vsaka oseba, ki je članica upravnega, vodstvenega ali nadzornega organa tega ponudnika ali ki ima pooblastila za njegovo zastopanje ali odločanje ali nadzor v njem, ni bil/a pravnomočno obsojen/a zaradi kaznivih dejanj, določenih v prvem odstavku 75. člena ZJN-3. Za izpolnjevanje pogoja se upošteva datum oddaje ponudbe. | ESPD | V primeru partnerskih ponudb mora pogoj izpolnjevati vsak izmed partnerjev. |
| Ponudnik na dan, ko je bila oddana ponudba, nima neplačanih zapadlih obveznosti v vrednosti 50 EUR ali več v zvezi z dajatvami in drugimi denarnimi nedavčnimi obveznostmi v skladu z zakonom, ki ureja finančno upravo, ki jih pobira davčni organ v skladu s predpisi države, v kateri ima sedež, ali predpisi države naročnika. Šteje se, da gospodarski subjekt ne izpolnjuje obveznosti iz prejšnjega stavka tudi, če na dan oddaje ponudbe ali prijave ni imel predloženih vseh obračunov davčnih odtegljajev za dohodke iz delovnega razmerja za obdobje zadnjih petih let do dne oddaje ponudbe ali prijave. | ESPD | V primeru partnerskih ponudb mora pogoj izpolnjevati vsak izmed partnerjev.V primeru, če ponudnik nastopa s podizvajalcem/ci, mora pogoj izpolnjevati tudi vsak podizvajalec, ki sodeluje pri izvedbi javnega naročila. V kolikor podizvajalec navedenega pogoja ne izpolnjuje, takšen podizvajalec ne sme sodelovati pri izvedbi javnega naročila. |
| Ponudnik na dan, ko poteče rok za oddajo ponudb, ni bil izločen iz postopkov oddaje javnih naročil zaradi uvrstitve v evidenco ponudnikov z negativnimi referencami. | ESPD | V primeru partnerskih ponudb mora pogoj izpolnjevati vsak izmed partnerjev. |
| Ponudniku v zadnjih treh letih pred potekom roka za oddajo ponudb s pravnomočno odločbo pristojnega organa Republike Slovenije ali druge države članice ali tretje države ni bila dvakrat (ali večkrat) izrečena globa zaradi prekrška v zvezi s plačilom za delo. | ESPD | V primeru partnerskih ponudb mora pogoj izpolnjevati vsak izmed partnerjev. |
| Ponudnik na dan oddaje ponudbe:* ni v postopku prisilne poravnave ali zanj ni podan predlog za začetek postopka prisilne poravnave in sodišče o tem predlogu še ni odločilo;
* ni v stečajnem postopku ali zanj ni podan predlog za začetek stečajnega postopka in sodišče o tem predlogu še ni odločilo;
* ni v postopku prisilnega prenehanja in zanj ni podan predlog za začetek postopka prisilnega prenehanja in sodišče o tem predlogu še ni odločilo in z njegovimi posli iz drugih razlogov ne upravlja sodišče in ni opustil poslovne dejavnosti in ni v katerem koli podobnem položaju.
 | ESPD | V primeru partnerskih ponudb mora pogoj izpolnjevati vsak izmed partnerjev. |
| Ponudniku se pri prejšnji pogodbi o izvedbi javnega naročila ali prejšnji koncesijski pogodbi, sklenjeni z naročnikom, niso pokazale precejšnje ali stalne pomanjkljivosti pri izpolnjevanju ključne obveznosti, zaradi česar je naročnik predčasno odstopil od prejšnjega naročila oziroma pogodbe ali uveljavljal odškodnino ali so bile izvedene druge primerljive sankcije. | ESPD | V primeru partnerskih ponudb mora pogoj izpolnjevati vsak izmed partnerjev. |
| Ponudnik je registriran za opravljanje dejavnosti, ki je predmet javnega naročila. Za izpolnjevanje pogoja se upošteva datum oddaje ponudbe. | ESPD | V primeru partnerskih ponudb partnerji pogoj izpolnijo kumulativno. |
| Ponudnik je imel v zadnjih treh poslovnih letih 2016, 2015 in 2014 (če posluje manj kot 3 leta, v obdobju, odkar posluje) povprečni letni prihodek najmanj v višini 1.000.000,00 EUR za posamezno leto. | ESPD in S.BON-1/P oziroma S.BON-1/SP ali izkaz poslovnega izida ali izvlečki iz bilance stanja ali drugo enakovredno dokazilo. | V primeru partnerskih ponudb partnerji pogoj izpolnijo kumulativno. |
| Gospodarski subjekt mora navesti reference in sicer najmanj 2 referenci v vrednosti posamične reference najmanj 350.000,00 EUR brez DDV za izvedbo enakovrednih del s področja klasifikacije stavb CC-SI 122 (Poslovne in upravne stavbe ) in CC-SI 126 (stavbe splošnega družbenega pomena), vsa razpisana dela morajo biti predmet posamezne reference, pri čemer je lahko obseg del različen od razpisanega, ki jih je izvedel v zadnjih 5 letih šteto od objave obvestila na portalu javnih naročil in za katere je bilo pridobljeno pravnomočno uporabno dovoljenje Upoštevani bodo v referenčnem obdobju zaključeni posli – primopredaja oz. predaja objekta naročniku. V primerih, ko so bila gospodarskemu subjektu z enotno pogodbo dodeljena tudi druga dela, se kot referenčna vrednost upošteva samo vrednost del, ki se upoštevajo kot referenčna dela skladno s tem pogojem. Naročnik si pridržuje pravico, da navedene reference preveri. V kolikor bo naročnik z dodatnimi poizvedbami ugotovil, da katera izmed referenc ne izkazuje kvalitetno opravljenih del, se takšna referenca ne upošteva. Kot nekvalitetno opravljena dela štejejo: zamude pri izvedbi, odpoved pogodbe, unovčenje zavarovanja za dobro izvedbo in primerljive kršitve pogodbe. | Obrazec PODATKI O REFERENČNEM DELU in ustrezna REFERENČNA POTRDILA.Naročnik ima pravico preveriti podatke pri potrjevalcih predloženih referenčnih potrdil, ki so osnova za presojanje ustreznosti reference, ali od ponudnika zahtevati predložitev dodatnih dokazil (npr. projektna dokumentacija, pogodba, itd.). | V primeru partnerskih ponudb ali ponudb s podizvajalci, subjekti pogoj izpolnijo kumulativno. V primeru, če se ponudnik za izpolnjevanje pogoja sklicuje na partnerje, podizvajalce ali druge gospodarske subjekte, morajo biti navedeni subjekti v okviru konkretnega posla nominirani za opravljanje navedenih del najmanj v višini 50 % vrednosti del za katere so podali reference.  |
| Ponudnik mora imenovati odgovornega vodjo del, ki mora izpolnjevati pogoje v skladu z Zakonom o graditvi objektov in ki se lahko izkaže z vsaj dvema referencama s področja klasifikacije stavb CC-SI 122 (Poslovne in upravne stavbe ) in CC-SI 126 (stavbe splošnega družbenega pomena), iz obdobja zadnjih petih let pred objavo javnega naročila, v vrednosti posamičnega posla v višini vsaj 350.000 EUR brez DDV za kateri je bilo pridobljeno pravnomočno uporabno dovoljenje. Za odg. vodjo del mora ponudnik priložiti: * potrdilo o izobrazbi;
* potrdilo o vpisu v imenik pri ustrezni poklicni zbornici;
* vsaj dve pisni in potrjeni referenci iz zahtevanega področja v zadnjih petih letih.
 | Obrazec SEZNAM KADRA IN PODATKI O NJEGOVEM REFERENČNEM DELU in ustrezna REFERENČNA POTRDILA (samo za odg. vodjo del). | Pogoj lahko ponudnik izpolnjuje sam, s podizvajalci ali skupaj s partnerjem. |

##

## MERILA

Naročnik bo javno naročilo oddal na podlagi ekonomsko najugodnejše ponudbe, pri čemer je edino merilo za izbor najnižja ponujena cena brez DDV.

## ZAVAROVANJA

### ZAVAROVANJE ODGOVORNOSTI

Ponudnik je dolžan imeti ob sklenitvi pogodbe sklenjeno veljavno zavarovanje odgovornosti za škodo, ki bi utegnila nastati naročniku in tretjim osebam v zvezi z opravljanjem njihove dejavnosti. Ponudnik je dolžan ob sklenitvi pogodbe naročniku predložiti kopijo veljavne zavarovalne police. Kritje odškodninskih zahtevkov mora biti zagotovljeno do zaključka leta 2018 z možnostjo podaljšanja. Zavarovanje mora biti vinkulirano v korist naročnika. Če se med trajanjem izvedbe pogodbe spremenijo roki za izvedbo posla, vrsta storitve, kvaliteta ali količina, se morajo temu ustrezno spremeniti tudi pogoji zavarovanja oziroma podaljšati veljavnost zavarovalne police.

### ZAVAROVANJE ZA RESNOST PONUDBE

Izvajalec mora v ponudbi priložiti zavarovanje za resnost ponudbe v višini 5.000,00 EUR, v obliki menične izjave in menice, skladno z vzorcem iz te razpisne dokumentacije in skladno z določbami vzorca pogodbe. Menična izjava mora biti veljavna za čas veljavnosti ponudbe. Naročnik bo po oddaji javnega naročila, finančno zavarovanje vrnil neizbranemu ponudniku, v kolikor bo le-ta to zahteval.

### ZAVAROVANJE ZA DOBRO IZVEDBO POGODBENIH OBVEZNOSTI

Izbrani ponudnik bo moral predložiti finančno zavarovanje za dobro in pravočasno izvedbo pogodbenih obveznosti v višini 10 % pogodbene vrednosti z DDV najkasneje v 15. dneh po podpisu pogodbe, v obliki bančne garancije (oziroma primerljivega finančnega zavarovanja pri zavarovalnici), skladno z vzorcem obrazca garancije po EPGP-758. Predložitev zavarovanja je pogoj za veljavnost pogodbe.

### ZAVAROVANJE ZA ODPRAVO NAPAK V GARANCIJSKEM ROKU

Izvajalec bo moral v roku 15 dni od končnega prevzema del predložiti ustrezno zavarovanje za odpravo napak v garancijskem roku v višini 5 % vrednosti pogodbene cene (z DDV), v obliki bančne garancije (oziroma primerljivega finančnega zavarovanja pri zavarovalnici), skladno z vzorcem obrazca garancije po EPGP-758 (dostopen na <http://www.djn.mf.gov.si>).

## TEHNIČNE SPECIFIKACIJE

Popisi del in tehnične specifikacije predmeta javnega naročila so na voljo v okviru objave javnega naročila oziroma so dostopni na spletni strani naročnika. Ta dokumentacija je sestavni del razpisne dokumentacije in jo mora ponudnik upoštevati pri podaji ponudbe.

V primeru, da se popisi oziroma tehnične specifikacije sklicujejo na posamezno znamko ali vir se pri takem sklicevanju skladno s 68. členom ZJN-3 upošteva, da lahko ponudnik ponudi »enakovreden« predmet oziroma artikel.

## TEMELJNE OKOLJSKE ZAHTEVE

Ponudniki morajo pri podaji ponudb, rešitev oziroma ponudb v celoti upoštevati določbe Uredbe o zelenem javnem naročanju (Uradni list RS, št. 51/2017 z dne 19.09.2017).

Ponudniki morajo, kot je to skladno s predmetom javnega naročila, zagotoviti spoštovanje sledečega:

* delež recikliranega mavca v mavčni plošči oziroma delež recikliranega ali ponovno uporabljenega gradbenega lesa v leseni stenski plošči znaša najmanj 10 %;
* delež električnih sijalk, ki so uvrščene v najvišji energijski razred, dostopen na trgu, znaša najmanj 90 %;
* delež svetilk, ki omogoča uporabo električnih sijalk, uvrščenih v najvišji energijski razred, dostopen na trgu, znaša najmanj 90 %.

**DOKAZILO:**

Izjava o spoštovanju zahtev Uredbe o zelenem javnem naročanju na Prilogi št. 3.11.

## POSTOPEK IZBIRE IZVAJALCA

Naročnik bo javno naročilo oddal na podlagi zaključenega postopka ocenjevanja ponudb, ki bo izvedeno skladno z določbami 89. člena ZJN-3.

Če so ali se zdijo informacije ali dokumentacija, ki jih morajo predložiti gospodarski subjekti, nepopolne ali napačne oziroma če posamezni dokumenti manjkajo, lahko naročnik zahteva, da gospodarski subjekti v ustreznem roku predložijo manjkajoče dokumente ali dopolnijo, popravijo ali pojasnijo ustrezne informacije ali dokumentacijo, pod pogojem, da je takšna zahteva popolnoma skladna z načeloma enake obravnave in transparentnosti.

Naročnik bo od gospodarskega subjekta zahteval dopolnitev, popravek, spremembo ali pojasnilo njegove ponudbe le, kadar določenega dejstva ne bo mogel preveriti sam. Predložitev manjkajočega dokumenta ali dopolnitev, popravek ali pojasnilo informacije ali dokumentacije se lahko nanaša izključno na takšne elemente ponudbe, katerih obstoj pred iztekom roka, določenega za predložitev prijave ali ponudbe, je mogoče objektivno preveriti. Če gospodarski subjekt ne predloži manjkajočega dokumenta ali ne dopolni, popravi ali pojasni ustrezne informacije ali dokumentacije, bo naročnik gospodarski subjekt izključil iz nadaljnjega ocenjevanja.

Razen kadar gre za popravek ali dopolnitev očitne napake, če zaradi tega popravka ali dopolnitve ni dejansko predlagana nova ponudba, ponudnik ne sme dopolnjevati ali popravljati:

* svoje cene brez DDV na enoto, vrednosti postavke brez DDV, skupne vrednosti ponudbe brez DDV, razen kadar se skupna vrednost spremeni v skladu s sedmim odstavkom tega člena in ponudbe v okviru meril,
* tistega dela ponudbe, ki se veže na tehnične specifikacije predmeta javnega naročila,
* tistih elementov ponudbe, ki vplivajo ali bi lahko vplivali na drugačno razvrstitev njegove ponudbe glede na preostale ponudbe, ki jih je naročnik prejel v postopku javnega naročanja.

Na glede na prejšnji odstavek sme izključno naročnik ob pisnem soglasju ponudnika popraviti računske napake, ki jih odkrije pri pregledu in ocenjevanju ponudb. Pri tem se količina in cena na enoto brez DDV ne smeta spreminjati. Če se pri pregledu in ocenjevanju ponudb ugotovi, da je prišlo do računske napake zaradi nepravilne vnaprej določene matematične operacije s strani naročnika, lahko naročnik ob pisnem soglasju ponudnika popravi računsko napako tako, da ob upoštevanju cen na enoto brez DDV in količin, ki jih ponudi ponudnik, izračuna vrednost ponudbe z upoštevanjem pravilne matematične operacije. Naročnik lahko ob pisnem soglasju ponudnika napačno zapisano stopnjo DDV popravi v pravilno.

Naročnik bo izločil iz postopka izbire ponudnika v primeru, ko obstaja utemeljen sum, da je ponudnik ali druga oseba v njegovem imenu, delavcu naročnika ali drugi osebi, ki lahko vpliva na odločitev naročnika v postopku oddaje javnega naročila, obljubil, ponudil ali dal kakršnokoli (premoženjsko ali nepremoženjsko) korist z namenom, da bi tako vplival na vsebino, dejanje ali odločitev naročnika glede ponudbe pred, med ali po izbiri ponudnika. V zvezi z navedenim se upoštevajo določbe Zakona o integriteti in preprečevanju korupcije (Uradni list RS, št. 69/11 - uradno prečiščeno besedilo).

Izbrani ponudnik je dolžan najkasneje v osmih delovnih dneh od prejema naročnikovega poziva podpisati pogodbo, sicer naročnik lahko sklepa, da ponudnik od podpisa pogodbe odstopa. Pogodba je sklenjena, ko jo podpišeta obe pogodbeni stranki in stopi v veljavo v primeru izpolnitve odložnega pogoja, da ponudnik predloži zahtevano zavarovanje.

Izbrani ponudnik mora naročniku na njegov poziv v postopku javnega naročanja ali pri izvajanju javnega naročila posredovati podatke o:

* svojih ustanoviteljih, družbenikih, vključno s tihimi družbeniki, delničarjih, komanditistih ali drugih lastnikih in podatke o lastniških deležih navedenih oseb;
* gospodarskih subjektih, za katere se glede na določbe zakona, ki ureja gospodarske družbe, šteje, da so z njim povezane družbe.

Izbrani ponudnik mora navedene podatke posredovati naročniku v roku osmih dni od prejema poziva.

## ZAKLJUČEK POSTOPKA JAVNEGA NAROČANJA

### Ustavitev postopka

Naročnik lahko kadarkoli pred potekom roka za oddajo ponudb ustavi postopek javnega naročanja in sicer na način, da v skladu s 60. členom ZJN-3 objavi obvestilo o dodatnih informacijah, informacijah o nedokončanem postopku ali popravku, s čimer na podlagi 90. člena ZJN-3 ustavi postopek javnega naročanja.

### Odločitev o oddaji javnega naročila

Naročnik bo po končanem preverjanju in ocenjevanju ponudb obvestil vsakega ponudnika o sprejeti odločitvi v zvezi z oddajo javnega naročila in sicer z objavo odločitve na portalu javnih naročil.

### Zavrnitev vseh ponudb

Naročnik lahko na podlagi petega odstavka 90. člena ZJN-3 na vseh stopnjah postopka po izteku roka za odpiranje ponudb zavrne vse ponudbe. V takšnem primeru bo o razlogih za takšno odločitev in ali bo začel nov postopek obvestil ponudnike.

### Sprememba odločitve

Naročnik lahko do pravnomočnosti odločitve o oddaji javnega naročila z namenom odprave nezakonitosti po predhodni ugotovitvi utemeljenosti svojo odločitev na lastno pobudo spremeni in sprejme novo odločitev, s katero nadomesti prejšnjo in sicer na podlagi šestega odstavka 90. člena ZJN-3. Naročnik bo v primeru spremembe odločitve o oddaji javnega naročila obvestil ponudnike.

### Pravnomočnost odločitve o oddaji javnega naročila

Odločitev o oddaji javnega naročila postane pravnomočna z dnem, ko zoper njo ni mogoče zahtevati pravnega varstva.

### Odstop od izvedbe javnega naročila

Po pravnomočnosti odločitve o oddaji javnega naročila lahko naročnik na podlagi osmega odstavka 90. člena ZJN-3 do sklenitve pogodbe o izvedbi javnega naročila oz. okvirnega sporazuma odstopi od izvedbe javnega naročila iz utemeljenih razlogov, da predmeta javnega naročila ne potrebuje več ali da zanj nima zagotovljenih sredstev ali da se pri naročniku pojavi utemeljen sum, da je bila ali bi lahko bila vsebina pogodbe posledica storjenega kaznivega dejanja ali da so nastale druge izredne okoliščine, na katere naročnik ni mogel vplivati in jih predvideti ter zaradi katerih je postala izvedba javnega naročila nemogoča.

Če naročnik odstopi od izvedbe javnega naročila, z izbranim ponudnikom ne sklene pogodbe o izvedbi javnega naročila, o svoji odločitvi in o razlogih, zaradi katerih odstopa od izvedbe javnega naročila, pa pisno obvesti ponudnike.

## PRAVNO VARSTVO

Pravno varstvo ponudnikov v postopku javnega naročanja je zagotovljeno v skladu z določbami Zakona o pravnem varstvu v postopkih javnega naročanja (Ur.l. RS št. 43/11, 60/11-ZTP-D, 63/13, 90/14-ZDU-1in 60/17); v nadaljevanju: ZPVPJN, po postopku in način kot ga določa zakon.

Zahtevek za revizijo mora vsebovati:

ime in naslov vlagatelja zahtevka ter kontaktna oseba,

ime naročnika,

oznaka javnega naročila

predmet javnega naročila,

pooblastilo za zastopanje v predrevizijskem in revizijskem postopku, če vlagatelj nastopa s pooblaščencem,

potrdilo o plačilu takse iz prvega, drugega, tretjega ali četrtega odstavka 71. člena ZPVPJN.

Vlagatelj mora v zahtevku za revizijo navesti očitane kršitve ter dejstva in dokaze, s katerimi se kršitve dokazujejo.

V predrevizijskem postopku, ki poteka pred naročnikom, se zahtevek za revizijo, ki se nanaša na vsebino objave, povabilo k oddaji ponudbe ali razpisno dokumentacijo, skladno s prvim odstavkom 25. člena ZPVPJN, vloži najpozneje v 10 delovnih dneh od dneva objave obvestila o naročilu ali prejema povabila k oddaji ponudbe.

V primeru spremembe ali dopolnitve navedb v objavi, povabilu k oddaji ponudbe ali razpisni dokumentaciji , se lahko zahtevek za revizijo, ki se nanaša na spremenjeno, dopolnjeno ali pojasnjeno vsebino objave, povabila ali razpisne dokumentacije ali z njim neposredno povezano navedbo v prvotni objavi, povabilu k oddaji ponudbe ali razpisni dokumentaciji, vloži v 10 delovnih dneh od dneva objave obvestila o dodatnih informacijah, informacijah o nedokončanem postopku ali popravku, če se s tem obvestilom spreminjajo ali dopolnjujejo zahteve ali merila za izbiro najugodnejšega ponudnika, vendar ne po roku, ki je določen za prejem ponudb.

Zahtevek za revizijo se, v predrevizijskem postopku, vloži pisno neposredno pri naročniku po pošti priporočeno ali priporočeno s povratnico. Vlagatelj zahtevka mora ob vložitvi zahtevka za revizijo plačati takso v višini 4.000,00 EUR, če se zahtevek za revizijo nanaša na vsebino objave, povabilo k oddaji ponudbe ali razpisno dokumentacijo. Taksa se plača na:

Transakcijski račun: SI56 0110 0100 0358 802

Odprt pri: Banka Slovenije, Slovenska 35, 1505 Ljubljana, Slovenija

SWIFT KODA: BSLJSI2X

IBAN: SI56011001000358802

Referenca: 11 16110-7111290-(šestmestna številka objave javnega naročila na Portalu JN)17

Vljudno vabljeni k oddaji ponudbe!

Slovenske Konjice, \_\_\_\_\_\_\_\_\_\_ Šolski center Slovenske Konjice-Zreče

 mag. Jasmina Mihelak Zupančič

 RAVNATELJICA